
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 16 

18 Ιανουάριου 1994 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή 
δόμησης σε ακίνητο που βρίσκεται εντός του ρυμο¬ 
τομικού σχεδίου του Δήμου Βριλησσίων (Ν. Αττι¬ 
κής) . 1 

ΑΠΟΦΑΣΕΙΣ 

Τροποποίηση ρυμοτομικού σχεδίου Δ. Πάτρας δια δια- 
πλάτυνση τμήματος της οδού Επαμεινώνδα μεταξύ 
των οδών Παλαμηδίου και ΦειδΙου (Ο.Τ. 1461) στην 
Αγυιά . 2 

Ακύρωση της X 6240/93 απόφαση του Νομάρχη 
Αχαΐας . 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Έγκριση πραγματοποίησης μεταφοράς συντελεστή δόμη¬ 
σης σε ακίνητο που βρίσκεται εντός του ρυμοτομικού 

σχεδίου του Δήμου Βριλησσίων (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί 
καθορισμού ανωτάτου ορίου συντελεστού δομήσεως 
κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχη¬ 
ματισμού των συντελεστών δομήσεων εις εμβαδά κατά 
την εφαρμογή του Ν. 880/1979» (Α’ 138) όπως τροποποι¬ 
ήθηκε με το από 19.6.1987 Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμί- 
σεως θεμάτων μεταφοράς συντελεστού δομήσεως κατά 
το Ν. 880/1979» (Α' 154), όπως τροποποιήθηκε με το υπ’ 
αριθμ. 367/1987 Π.Δ/γμα (Α’ 163). 

4. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Την 30312/17.5.1993 αίτηση του Αλεξάνδρου Φ. 

Καλδή. 


6. Την 311 /1993 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

7. Την 34794/14.9.1993 απόφαση του Υφυπουργού 
Περιβάλλοντος, Χωροταξίας και Δημοσίων Έργων για 
προέγκριση της σχετικής τεχνικής μελέτης, με πρόταση 
του Υπουργού Περιβάλλοντος, Χωροταξίας και Δημο¬ 
σίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση της μεταφοράς του 
συντελεστή δόμησης που εγκρίθηκε με το από 7.11.1991 
Π.Δ/γμα (Δ' 825) από το βαρυνόμενο ακίνητο, που βρί¬ 
σκεται εντός του ρυμοτομικού σχεδίου Αθηνών επί της 
οδούς Πανεπιστημίου αρ. 24, για το οποίο έχει εκδοθεί ο 
4952/1993 σχετικός τίτλος δικαιώματος μεταφοράς συ¬ 
ντελεστή δόμησης στο όνομα του Αλεξάνδρου Φ. Καλδή 
σε άλλο ακίνητο (ωφελούμενου) που βρίσκεται εντός του 
ρυμοτομικού σχεδίου του Δήμου Βριλησσίων (Ν. Αττικής) 
επί των οδών Θερμοπυλών αρ. 46 και Σαλαμίνος, για το 
οποίο υφίσταται δικαίωμα πραγματοποίησης της μεταφο¬ 
ράς συντελεστή δόμησης υπέρ του Αλεξάνδρου Φ. 
Καλδή, όπως το ωφελούμενο ακίνητο φαίνεται με στοι¬ 
χεία Α, Β, Γ, Δ, Α, στο σχετικό πρωτότυπο διάγραμμα σε 
κλίμακα 1:200 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 111597/ 
1993 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μετα¬ 
φοράς συντελεστή δόμησης είναι τα εξής: 

Συνολική δομήσιμη επιφάνεια η οποία δύναται να δομη¬ 
θεί στο ωφελούμενο ακίνητο επιπλέον της επιτρεπομένης 
βάσει των ισχυόντων στην περιοχή όρων δόμησης 262,40 
τ.μ. που αντιστοιχεί σε 83,34 τ.μ. του βαρυνομένου ακινή¬ 
του. 

3. Τα ειδικότερα στοιχεία του ωφελουμένου ακινήτου 
μετά τη μεταφορά είναι τα εξής: 

α) Εμβαδόν οικοπέδου: 877,20 τ.μ. 
β) Ποσοστό κάλυψης: 40% 
γ) Συντελεστής δόμησης: 1,299 
δ) Μέγιστο επιτρεπόμενο ύψος του ανεγερθησομένου 
κτιρίου: δεκαπέντε μέτρα (15,00) μετά ρϊίοΐϊε. 

ε) Το κτίριο πρέπει να ανεγερθεί εντός του ωφελουμέ¬ 
νου ακινήτου σύμφωνα με το διάγραμμα κάλυψης σε κλί¬ 
μακα 1:100 που θεωρήθηκε από τον Προϊσταμένο της 

Διεύθυνσης Τοπογραφικών Εφαρμογών με την 111597/ 
1993 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

4. Πριν τη χορήγηση της οικοδομικής άδειας πρέπει να 
προοκομισθεΐ στην αρμόδια πολεοδομική υπηρεσία από 
τον ενδιαφερόμενον πιστοποιητικό από το οικείο Υποθη¬ 
κοφυλακείο για τη σημείωση στη μερίδα του δικαιούχου, 
του παρόντος διατάγματος καθώς και βεβαίωση από την 
αρμόδια υπηρεσία του Υπουργείου Περιβάλλοντος, Χωρο¬ 
ταξίας και Δημοσίων Έργων ότι ακυρώθηκε ο 4952/1993 
σχετικός τίτλος δικαιώματος μεταφοράς συντελεστή δό- 
μησης. 

Άρθρο 2 

1. Ακυρούται ο 4952/1993 σχετικός τίτλος δικαιώματος 
μεταφοράς συντελεστή δόμησης. 

2. Εγκρίνεται η χορήγηση νέου τίτλου δικαιώματος με¬ 


ταφοράς συντελεστή δόμησης στο όνομα του Αλεξάνδρου 
Φ. Καλδή για το υπολειπόμενο και μη χρησιμοποιηθέν εμ¬ 
βαδόν 13,60 τ.μ. (96,94 τ.μ. - 83,34 τ.μ. = 13,60 τ.μ.). 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφηεμρίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 31 Δεκεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΟΣΤΑΣ ΛΑΛΙΩΤΗΣ 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΑΠΟΦΑΣΕΙΣ 

Αριθ. X 9611/93 (2) 

Τροποποίηση ρυμοτομικού σχεδίου Δ. Πάτρας δια διαπλά- 
τυνση τμήματος της οδού Επαμεινώνδα μεταξύ των 
οδών Παλαμηδίου και ΦειδΙου (Ο.Τ. 1461) στην Αγυιά. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Το Ν.Δ. της 17.7.1923 όπως μεταγενέστερα συ¬ 
μπληρώθηκε και τροποποιήθηκε και ειδικότερα τα άρθρα 
8 και 70. 

2. Τον Α.Ν. 314/1968 όπως μεταγενέστερα συμπληρώ¬ 
θηκε και τροποποιήθηκε με το Ν.Δ. 1018/71 και το Ν. 
1577/85 (άρθρο 34 παρ. 3). 

3. Τις διατάξεις του Π.Δ. 183/1986 (άρθρο 1 παρ. 1). 

4. Τις με αρ. 188/92 και 54/93 γνωμοδοτήσεις του Δ.Σ. 
Πάτρας. 

5. Το με αρ. 16 (θέμα 8ο) πρακτικό του ΣΧΟΠ Ν. Αχαΐας, 
αποφασίζουμε: 

'Αρθρο 1 

Εγκρίνεται η τροποποίηση του ρυμοτομικού σχεδίου 


Πάτρας, δια διαπλάτυνση τμήματος της οδού Επαμει¬ 
νώνδα μεταξύ των οδών Παλαμηδίου και ΦειδΙου (Ο.Τ. 
1461) στην Αγυιά. 

Άρθρο 2 

Η παρούσα απόφαση μαζί με το τοπογραφικό διά¬ 
γραμμα να αναρτηθεί στον πίνακα ανακοινώσεων του Τμή¬ 
ματος Πολεοδομίας για δεκαπέντε (15) ημέρες. 

Άρθρο 3 

Η παρούσα απόφαση δεν υπάγεται στις διατάξεις του Ν. 
1558/85 (άρθρο 29Α). 

Άρθρο 4 

Η ισχύς της παρούσης αρχίζει από την ημέρα δημοσίευ¬ 
σης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 19 Νοεμβρίου 1993 
Ο Νομάρχης 

ΣΤΕΡΓΙΟΣ ΚΑΤΗΧΩΡΙΤΗΣ 

Αριθ. οχ 12074/93 (3) 

Ακύρωση της X6240/93 απόφαση του Νομάρχη Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις του Ν.Δ/τος της 17.7.1923 «Περί σχε¬ 
δίων πόλεων κ.λπ.» όπως τροποποιήθηκε μεταγενέ¬ 
στερα. 

2. Τις διατάξεις του άρθρου 8 του Ν. 3200/1955 «Περί 
διοικητικής αποκέντρωσης». 

3. Τις διατάξεις του Ν. 1558/1985 και του Π.Δ. 437/ 
1985. 

4. Τις διατάξεις του Π.Δ. 183/1986. 

5. Την 87598/758/18.8.1992 απόφαση του Υπ. ΠΕ.- 
ΧΩ.Δ.Ε. 


8. Την X 6240/93 απόφαση του Νομάρχη ΑχάΓας. 

7. Την 102447/8992/29.10.1993 απόφαση του Υπ. 
ΠΕ.ΧΩ.Δ.Ε. η οποία ακυρώνεται την με στοιχείο 7 από¬ 
φαση, αποφασίζουμε: 

Ακυρώνουμε την X 6240/93 απόφασή μας που αφορά 
στην κατάργηση τμήματος της οδού ΚαρυταΙνης στη συμ¬ 
βολή της με την οδό ΚολχΙδος, στα Βαρουχλέΐκα Πατρών 
(Ο.Τ. 1105). 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Πάτρα, 29 Δεκεμβρίου 1993 
Ο Νομάρχης 

ΣΤΕΡΠΟΣ ΚΑΤΗΧΩΡΠΉΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




